Boston Celtics

**Boston Celtics** profesionalni je košarkaški klub iz Bostona koji igra u NBA-ligi. Osnovan je 1946. Celticsi igraju u dvorani *TD Banknorth Garden*. Poznati su po bojama kluba, zelenoj i bijeloj, koje su simboli irske kulture u Americi. Vlasnik kluba jest Wyc Grousbeck, glavni trener jest Ime Udoka, a generalni menadžer Brad Stevens.

Celticsi igraju u Atlanskoj diviziji u Istočnoj konferenciji već više od 60 godina. Imaju 18 NBA-titula, najviše od svih ekipa. Bili su dominantni od 1959. do 1966.

## Historija Boston Celticsa 
#### 1946-1956: Građenje velikog tima 
Celticsi su osnovani 1946. i jedan su od košarkaških  klubova u Americi i prisustvuju u najjačoj košarkaškoj ligi NBA.
Godine 1950. Boston Celticsi su na draftu prvi birali jednog afroameričkog igrača, Chuck Cooper.
Celticsi su se teško mučili u početku svog nastajanja dok za glavnog trenera nisu odlučili dovesti Reda Auerbacha.
Prvi veliki igrač koji je došao u tim bio je Bob Cousey, koga Auerbach na početku nije htio.
Cousey je najprije trebao otići u Chicago Stags, no kad je saznao da je ta ekipa bankrotirala, otišao je u Celticse.
Nakon sezone 1955/56. Auerbach je iznenadio sve svojim razmjenom igrača.
Poslao je višegodišnjeg All-Star i budućeg člana Kuće slavnih, Eda Macauleya, u St. Louis Hawks za prava na Cliffa Hagana i prava Hawksa na 1. pika runde.
Nakon pregovora s Rochester Royalsima, Auerbach je uzeo Bill Russella i Tommyja Heinsohna. Russell i Heinsohn izvanredno su funkcionirali s Couseyem. Sredinom te sezone Russell je otišao sa SAD-om na Olimpijske igre, a Celticsima se pridružio početkom sezone 1956/57.

#### 1957-1969: Veliki tim 
Russell se pridružio Celticsima u decembru 1956. i nakon toga je igrao svaki susret i NBA finale protiv St. Louis Hawks gdje su ih porazili u 7 susreta i osvojili 1. od 17 naslova prvaka.
1958. godine Celticsi su ponovo došli do NBA finala, gdje su opet igrali sa St. Louis Hawksima i 
izgubili u 6 susreta.
Svejedno Celticsi su te godine dobili K. C. Jonesa i tada je počela igrati velika ekipa.
U sezoni 1959. s Couseyem na jedinici, Russellom na petici i Heinsohnom na trojci Celticsi su osvojili NBA titulu nakon što su u finalu pomeli Minneapolis Lakerse.
Dok je trener tima bio Auerbach, Celticsi su osvojili još 8 naslova NBA prvaka, odnosno 7 u nizu.
Tokom tog doba Celticsi su se susreli s Lakersima u finalu 6 puta i otad je među njima došlo do velikog rivalstva.
1964. godine Auerbach je u prvoj petorci imao svih pet igrača Afroamerikanaca.
Nakon osvojenog naslova 1966. Auerbach se povukao, a tada je Bill Russell preuzeo Celticse kao igrač i kao trener.
Auerbach je tada preuzeo funkciju generalnog direktora i na toj je poziciji ostao do 1980.
I tako te godine Celticsi su sanjali o novom naslovu, no Philadelphia 76ersi pokvarili su im planove jer su ih dobili u finalu Istočne konferencije.
Kako je ekipa starila, svi su mislili da je ovo kraj ere Celticsa, ali oni su iznenadili
i osvojili još dva naslova 1968. i 1969, pobijedivši oba puta Lakerse u finalu.

#### 1970-1978: Obnavljanje tima 
1970. godine počela je obnova tima, Celticsi su zabilježili prvi negativni skor nakon sezone 1949/50, prije Auerbachovog dolaska.
Doduše, sa dolascima Davea Cowensa, Paula Silasa i Jo-Joa Whitea Celticsi su ponovo počeli dominirati.
Nakon što su izgubili u finalu Istočne konferencije 1972, ponovo su se okupili i odlučili sezonu 1972/73. zaključiti kao najbolji tim Istočne konferencije s izvrsnim omjerom pobjeda i poraza 68-14.
No sezona je završila razočarenjem nakon što su pali u 7 susretu s New York Knicksima u finalu Istočne konferencije i postali najbolji tim s najboljim omjerom koji nije ušao u finale.
Celticsi su se vratili sljedeće sezone i pobijedili Milwaukee Buckse u NBA finalu 1974, osvojivši svoju 12. titulu.
Oba sastava su pobijedili po dva puta i onda su Celticsi pobijedili u petom susretu, ali, na njihovu žalost, izgubili su šesti put kad je Kareem Abdul-Jabbar postigao koš u posljednjoj sekundi i odveo Milwaukee Bucks u sedmi susret. U tom susretu za Celticse je heroj bio Cowens, koji je postigao 28 poena i Celticsi su tako osvojili titulu prvi put u pet godina.
1976. godine Boston je ponovo osvojio naslov tada pobijedivši u finalu Phoenix Sunse u 6 susreta.
Finale te godine ostalo je zabilježeno kao jedan od najvećih susreta u historiji NBA.

## Glavni treneri 
**1940-e**
* John Russell - 1946-1948.
* Alvin Julian - 1948-1950.
**1950-e**
* Red Auerbach - 1950-1966.
**1960-e**
* Bill Russell - 1966-1969.
* Tom Heinsohn - 1969-1978.
**1970-e**
* Satch Sanders - 1977-1979.
* Dave Cowens - 1978-1979.
* Bill Fitch - 1979-1983.
**1980-e**
* K. C. Jones - 1983-1988.
* Jimmy Rodgers - 1988-1990.
**1990-e**
* Chris Ford - 1990-1995.
* M. L. Carr - 1995-1997.
* Rick Pitino - 1997-2001.
**2000-e**
* Jim O'Brien - 2000-2004.
* John Carroll - 2004.
* Doc Rivers - 2004-2013.
* Brad Stevens - 2013-

## Uspjesi 
## Reference 
## Vanjski linkovi 
* Službeni sajt
* Basketball-Reference.com: Boston Celtics 
* Boston Celtics Season Recaps


Kategorija:NBA klubovi
Kategorija:Košarkaški klubovi osnovani 1946.